Απόφαση του Γενικού Δικαστηρίου της 23ης Ιανουαρίου 2017 – Justice & Environment κατά Επιτροπής
(Υπόθεση T-727/15) 1
[Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με διαδικασία λόγω παραβάσεως κινηθείσα από την Επιτροπή κατά της Τσεχικής Δημοκρατίας – Άρνηση παροχής πρόσβασης – Εξαίρεση σχετική με την προστασία των σκοπών επιθεωρήσεως, έρευνας και οικονομικού ελέγχου – Γενικό τεκμήριο – Υπέρτερο δημόσιο συμφέρον – Σύμβαση του Άρχους – Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών]
Γλώσσα διαδικασίας: η αγγλική
Διάδικοι
Προσφεύγουσα: Association Justice & Environment, z.s. (Brno, Τσεχική Δημοκρατία) (εκπρόσωπος: S. Podskalská, δικηγόρος)
Καθής: Ευρωπαϊκή Επιτροπή (εκπρόσωποι: L. Pignataro-Nolin, F. Clotuche-Duvieusart και Μ. Κωνσταντινίδης)
Αντικείμενο
Αίτημα, βάσει του άρθρου 263 ΣΛΕΕ, ακυρώσεως της αρχικής αποφάσεως της Επιτροπής της 19ης Αυγούστου 2015 και της επιβεβαιωτικής αποφάσεως της Επιτροπής της 15ης Οκτωβρίου 2015 περί αρνήσεως παροχής στην προσφεύγουσα προσβάσεως σε ορισμένα έγγραφα τα οποία περιέχονται στον φάκελο της διαδικασίας επί παραβάσει 2008/2186 κατά της Τσεχικής Δημοκρατίας σχετικά με την εφαρμογή της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ 2008, L 152, σ. 1).
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Καταδικάζει την Association Justice & Environment, z.s στα δικαστικά έξοδα.
____________
1 EE C 59 της 15.2.2016.